αγαθηι τυχηι. πρωτεας φιλιππου πυδναιος ο αποσταλεις πρεσβευτης υπο της πολεως προς καρπωνιδαν και αλεξιφαην δημητριεις ων δε ιερευς του απολλωνος του δεκαδρυου ειπεν επειδη καρπωνιδας και αλεξιφαης κατακολουθησαντες τοις υπο της πολεως γεγραμμενοις και τοις υπ αυτου και κλεοβουλου του αντικρατου συμπρεσβευσαντος αξιουμενοις αποκαθεστακεισαν το αγαλμα του απολλωνος του δεκαδρυου μετα πασης φιλοτιμιας και καλοκαιαγαθιας αποτ[ι]θεμενοι προς μεν το θειον ευσεβειαν προς δε την πολιν χαριτας [α]ξιας ινα δε και η πολις ημων φαινηται ευεργετουσα και αντικαταλλασσομενη τιμας τοις αυτην εκτενως προτιμωσιν δεδοχθαι τηι πολει τηι πυδναιων επαινεσαι τε καρπωνιδαν και αλεξιφαην επι τηι ευνοιαι ην εχουσιν προς την πολιν ειναι δε αυτοις και εκγονοις ισοπολιτειαν και προξενιαν και ασφαλειαν και πολεμου κα[ι] ειρηνης και τα λοιπα φιλανθρωπα υπαρχειν καθαπερ και τοις αλλοις ευεργεταις οπως δε και πασιν ηι συμφανες οτι αι παρα των ευεργετηθεντων τιμαι χαριτες υπαρχουσιν διπλασιονες τοις ευεργετησασιν αναγραψαι το ψηφισμα ειστηλην λιθινην και στησαι προ του ναου εν τωι επιφανεστατωι τοπωι το δε εσομενον αναλωμα ανενεγκειν τους ταμιας εκ του υπαρχοντος ιερου λογου.
Makedonia (Pieria) — Pydna: Halykai Kitrous — ca. 200-166 BC — SEG 43.451
 ca. 200-166 BC 